XXI.
Slovenský
festival 
poézie

BENIAKOVE
CHYNORANY
2014

Súťažný poriadok

Poslanie festivalu:

	Slovenský festival poézie Beniakove Chynorany súťažnou formou prispieva k rozvoju slovenského umeleckého prednesu, poskytuje priestor vzájomnej konfrontácii výsledkov umeleckej tvorby recitátorov, objavuje mladé recitátorské talenty a systematickou prácou formou vzdelávacích seminárov a tvorivých dielní usmerňuje ich odborný rast. Popularizuje tvorbu významného slovenského básnika Valentína Beniaka, duchovnú poéziu a básnickú tvorbu autorov v európskom kontexte. Tvorivé kontakty s umeleckým prednesom v materinskom jazyku umožňuje tiež slovenským recitátorom žijúcim v zahraničí.

Hlavný organizátor:

Občianske združenie Beniakove Chynorany

Spoluorganizátori:

Obec Chynorany
Tribečské osvetové stredisko v Topoľčanoch
Regionálne kultúrne centrum v  Prievidzi
Malokarpatské osvetové stredisko v Modre
Stredoslovenské osvetové stredisko v Banskej Bystrici
Dom Matice slovenskej v Košiciach
Miestny odbor Matice slovenskej Chynorany

Podmienky súťaže:

1.	Festival je celoslovenský, otvorený aj pre Slovákov žijúcich v zahraničí.
2.	Súťaží sa v slovenskom jazyku, recitátor musí vedieť text naspamäť.
3.	Recitátor si do súťaže môže vybrať ľubovoľnú báseň z tvorby európskych autorov. 
4.	Odporúčaná dĺžka prednesu – max. 7 minút.
5.	Na všetkých stupňoch súťaže platí zásada, že recitátor vystúpi s textom, s ktorým nesúťažil v inej recitačnej súťaži.
6.	Súťažný text z prvého stupňa súťaže môže recitátor zmeniť len na základe odporúčania celoslovenskej výberovej poroty.
7.	Distribúciu prihlášok a súťažného poriadku zabezpečia príslušné regionálne osvetové strediská v spolupráci s miestnymi odbormi a domami Matice slovenskej, ktoré zároveň organizujú výber recitátorov v okresoch a prihlasujú ich do prvého stupňa súťaže.
8.	Ak sa recitátor v predchádzajúcom kalendárnom roku zúčastnil celoslovenského kola niektorej recitátorskej súťaže, môže začať súťaž na prvom stupni. Aj v takom prípade  podá prihlášku v príslušnom osvetovom stredisku.
9.	Spolu s prihláškou do súťaže recitátor odovzdá tri exempláre súťažného textu (s uvedením celého mena autora, prekladateľa a názvom textu), napísaného počítačom alebo písacím strojom.
     10.   Súťaž je dvojstupňová.

Prvý stupeň – výberové kolá:

Uskutočnia sa podľa možností v mesiaci november 2014 v Košiciach, Banskej Bystrici, Modre a Topoľčanoch. Výberové kolá organizujú  príslušné regionálne osvetové strediská alebo MO MS ( Dom MS Košice, SOS Banská Bystrica, MOS Modra, TOS Topoľčany). 
Ak sa výberové kolá neuskutočnia, navrhujú recitátorov na postup do finále príslušné osvetové strediská.

Druhý stupeň – celoslovenské finále festivalu:
5. – 7. 12.  2014 v Chynoranoch.
O počte súťažiacich postupujúcich do finále rozhoduje celoslovenská výberová porota. Navrhne aj zaujímavé prednesy, ktoré môžu byť zaradené do sprievodného programu festivalu. Výber zahraničných recitátorov sa uskutoční osobitne.

Súťažné kategórie:

I.	kategória  -  žiaci ZŠ a gymnázií ( 14 - 16 roční)
II.	kategória  -  študenti SŠ a VŠ (17 – 19 roční)
III.	kategória  -   študenti VŠ a dospelí od 20 rokov veku
IV.	kategória  -  zahraniční účastníci do 19 rokov
V.	kategória  -  zahraniční účastníci  od 20 rokov veku.

Poznámka: Veková hranica sa určuje k termínu výberových kôl súťaže.

Hodnotenie a ceny:

Súťažné vystúpenia na prvom stupni hodnotí celoslovenská výberová porota, ktorú menuje riaditeľ súťaže a riaditeľ osvetového strediska, ktoré organizuje výberové kolo. Porotu pre druhé kolo menuje riaditeľ súťaže. Súčasťou súťaže je aj verejné hodnotenie a rozbor jednotlivých súťažných vystúpení členmi odborných porôt. Hodnotiacimi kritériami sú umelecká kvalita prednesu a jeho tvorivý prínos k ďalšiemu smerovaniu umeleckého prednesu na Slovensku. 

V celoslovenskom finále organizátori na návrh odbornej poroty  udelia ocenenia:

             Hlavná cena – Cena starostu obce Chynorany za najlepší prednes  
                          textu V. Beniaka a finančná odmena           50, -€

1. miesto – finančná odmena                          		 35, - €

2. miesto – finančná odmena                        		 25, - €

3. miesto – finančná odmena                          		 15, - €

Organizátori môžu udeliť ďalšie ceny:
•	cenu riaditeľa súťaže
•	cenu za objavnú dramaturgiu a invenčnú interpretáciu
•	cenu Andreja Zábredského za najlepší prednes slovenskej klasiky
•	cenu za najlepší prednes duchovnej poézie
•	cenu Viery Pelikánovej za osobitný prínos pre rozvoj amatérskeho umeleckého prednesu na Slovensku (navrhujú členovia festivalového výboru)
•	ďalšie ceny na návrh odborných porôt

Cestovné, stravné, ubytovanie:

Výberové kolá: súťažiacim budú uhradené cestovné náklady v zmysle zákona. 
Finále súťaže: súťažiacim bude okrem cestovných nákladov  zabezpečené ubytovanie a stravovanie v zmysle platných predpisov. 

Informácie o súťaži a festivale:

 Riaditeľ súťaže Mgr. Július Krajčík, Tribečské osvetové stredisko 
 v Topoľčanoch, Stummerova 385/16, 955 01  Topoľčany, tel. / fax: +421 38 532 10 64, +421 38 762 98 12, +421 905 450 705, e-mail: toposveta@toposveta.sk

	Ján Podoba, Tribečské osvetové stredisko v Topoľčanoch, +421 38 762 98 16; e-mail: podoba@toposveta.sk

	Regionálne kultúrne centrum v Prievidzi, Záhradnícka 19, 971 01 Prievidza, 
            tel.: 046/512 18 10, mob,: 0901 918 820, e-mail: info@rkcpd.sk

                                Záväzná prihláška 

  XXI. SLOVENSKÝ FESTIVAL POÉZIE BENIAKOVE CHYNORANY 2014

Meno a priezvisko: 	

Deň, mesiac a rok narodenia: 	

Adresa bydliska: 

Zamestnanie: 	

Telefón ( bydlisko, zamestnanie):
E - mail: 	

Názov súťažného textu: 

Autor:     
                                                         
Prekladateľ: 

Dĺžka prednesu:	

Vyplnenú prihlášku zašlite príslušnému regionálnemu osvetovému stredisku (ROS) –
Trenčianske osvetové stredisko, Mgr.Viera Slivová, K dolnej stanici 7282/20A, 
911 01 Trenčín, e-mail: viera.slivova@tnos.tsk.sk do 12.11.2014

..........................................				                          ......................................... 
     podpis recitátora						    	           potvrdenie ROS